Sagunt acollirà la Copa d'Espanya de Gimnàstica Estètica
15 de gener 2019

![](/media/kv4oqojc/69_c_gimnasia.jpg)  
  

Sagunt celebrarà la primera fase de la IX Copa d'Espanya de Gimnàstica Estètica de Grup. L'esdeveniment tindrà lloc en el poliesportiu José Veral del Port de Sagunt i ha esta organitzat per la delegació d'Esports de l'Ajuntament de Sagunt amb la col·laboració del Club Gimnàstica Sagunt.

  

A esta fase del campionat, que es realitzarà durant els matins del 26 i 27 de gener, assistiran 49 clubs de set comunitats autònomes en la qual participaran 500 gimnastes.

  

El regidor d'Esports, Miguel Chover, ha destacat la importància esportiva d'esta fase: "**És la novena ocasió en la qual Sagunt acull una d'estes fases. La importància d'este campionat és que, d'alguna manera, els primers es classificaran alhora per a les copes del món que se celebraran a Bulgària i Singapu****r**", ha indicat el delegat. També ha declarat que estem davant un esdeveniment de dimensió nacional, en el qual participaran 500 gimnastes pertanyents a 49 clubs de set comunitats autònomes en les categories d'infantil, júnior i sènior. "**Per a Sagunt és un honor acollir esta Copa d'Espanya i esperem que l'esdeveniment estiga replet d'emoció i d'amants de la gimnàstica estètica**", ha finalitzat Chover.

​​  

![](/media/wr1l01xv/69_c_gimnasia_01.jpg)  
  

Per la seua banda, l'alcalde Quico Fernández ha donat les gràcies als clubs i a les gimnastes i ha assenyalat que Sagunt té "**un compromís amb l'esport. Les nostres instal·lacions i ciutat sempre tindran les portes obertes als esdeveniments de primera categoria perquè promocionar l'esport és promocionar la nostra ciutat. Per tant, desitgem que siga tot un èxit**".

  

Des del departament d'Esports, Elena Azpilicueta ha apuntat que en esta edició "**hi haurà per primera vegada programes curts, que com el seu nom indica porten menys temps i s'estan aplicant en l'àmbit internacional**". Estos són programes que permeten que acudisca més gent i que "**gimnastes de no tan alt nivell puguen participar en estes competicions**". A més, ha informat que és la primera copa on es veuran les coreografies. Així mateix, una altra de les novetats d'enguany és que el Campionat del Món es disputarà el mes de maig a Espanya, concretament, a Cartagena.

  

A Sagunt participaran vint-i-quatre clubs de gimnàstica de set comunitats autònomes diferents: Madrid, Catalunya, Aragó, Murcia, Galícia, Castella-la Manxa i la Comunitat Valenciana.

  

![](/media/v1qlhf1y/69_c_cartelcopa-copia.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/sagunt-acollira-la-copa-d-espanya-de-gimnastica-estetica/ "Facebook")
*   [](http://twitter.com/share?url=https://aytosagunto.es/va/actualitat/sagunt-acollira-la-copa-d-espanya-de-gimnastica-estetica/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-acollira-la-copa-d-espanya-de-gimnastica-estetica/ "Linked In")
*   [](mailto:?body=https://aytosagunto.es/va/actualitat/sagunt-acollira-la-copa-d-espanya-de-gimnastica-estetica/)